Monica Csango

Monica Beate Csango (født 1969) er en norsk journalist, filmskaper og forfatter. 

Csango er utdannet cand.mag. fra Universitetet i Bergen og har gjennomført en to-årig coachutdanning. Csango har arbeidet som journalist siden 1995 og var fra 1997 til 2008 ansatt i TV 2 som filmjournalist og nyhetsjournalist. Csango har gitt ut to bøker på Gyldendal. 

I 2005 laget Csango dokumentarfilmen Evig din som handlet om hennes ungarske familie og hennes farfars mystiske forsvinning under andre verdenskrig. Filmen ble samme år tildelt en Amandapris i kategorien beste dokumentarfilm. Farfaren Ferenc ble i mars 1942 sendt fra Ungarn til tvangsarbeid i Donetsk (i dagens Ukraina) sammen med 70 000 andre ungarske jøder mens den gravide farmoren Magda greide å flykte. De siste sporene etter farfaren var i Bombay i 1946, det er ukjent hvordan farfaren kom seg til India. Csangos far kom som flyktning til Norge i 1969 (via Jugoslavia og Italia hjulpet av diplomaten Geir Grung). Farmoren Magda døde i 2014 uten å ha sett mannen igjen. Mormoren og morfaren kom til Norge som flyktninger i 1947 fra et krigsherjet Ungarn. I 2017 kom boken Fortielser. Min jødiske familiehistorie ut på Kagge forlag. Denne boken jobber dypere inn i de psykologiske aspektene om hvordan følelser går i arv i familier.  

Siden 2008 har hun blant annet vært sjefredaktør for magasiner Costume (Bonnier Forlag) og Det Nye  (Egmont Hjemmet Mortensen). TV-produsent I Nordisk Film og TV, regissør og prosjektleder. Csango har ledet film og tv- linjen ved Westerdals Høyskole. Hun har vært medlem av rådet for Arkivet Senter for fred og menneskerettigheter. 

 Verker 
 Evig din, 2005. Film.
 Til å spise opp, kokebok. Gyldendal Norsk Forlag, 2013.
 Fortielser - min jødiske familiehistorie. Sakprosa.  Kagge forlag, 2017. ISBN 9788248919551
 Tatt på fersken , kokebok. Gyldendal Norsk Forlag, 2019.

 Referanser 

 Eksterne lenker 


Kategori:Norske journalister
Kategori:Norske matskribenter
Kategori:Norske dokumentarfilmskapere
Kategori:Norske filmprodusenter
Kategori:TV 2-journalister
Kategori:Amanda for beste dokumentarfilm
Kategori:Personer fra Skien kommune